
Predkladacia správa
 
Podľa ustanovenia § 7 ods. 5 zákona č. 321/2002 Z. z. o ozbrojených silách Slovenskej republiky v znení neskorších predpisov náčelníka Generálneho štábu ozbrojených síl Slovenskej republiky vymenúva a odvoláva prezident Slovenskej republiky na návrh vlády. 
Dňa 6. mája 2018 uplynie štvorročné funkčné obdobie náčelníkovi Generálneho štábu ozbrojených síl Slovenskej republiky generálovi Ing. Milanovi Maximovi.
            Nakoľko podľa ustanovenia § 7 ods. 5 zákona č. 321/2002 Z. z. o ozbrojených silách v znení neskorších predpisov na čele generálneho štábu je náčelník generálneho štábu, ktorý velí ozbrojeným silám a jeho funkcia nie je zo zákona zastupiteľná, musí byť nový náčelník Generálneho štábu ozbrojených síl SR vymenovaný tak, aby funkcia bola vykonávaná bez prerušenia.
           Na základe vyššie uvedeného a v súlade s ustanovením § 12 zákona č. 575/2001 Z. z. o organizácii činnosti vlády a organizácii činnosti ústrednej štátnej správy v znení neskorších predpisov sa navrhuje, aby vláda Slovenskej republiky predložila prezidentovi Slovenskej republiky návrh na vymenovanie generálmajora Ing. Daniela Zmeka do funkcie náčelníka Generálneho štábu ozbrojených síl Slovenskej republiky.    
V súlade s Metodickým pokynom na prípravu a predkladanie materiálov na rokovanie vlády SR materiál nebol predložený na medzirezortné pripomienkové konanie, keďže ide o personálny návrh.
Predkladaný materiál nemá finančný, ekonomický a environmentálny vplyv, ani vplyv na zamestnanosť, podnikateľské prostredie a informatizáciu spoločnosti.
 
 
 
 
 
 
 
 
 
 
 
              

